
Εκδήλωση τιμητικής αναφοράς 
για το έργο του Λαογράφου της Κύπρου

Νέαρχου Κληρίδη

στην Αίθουσα Τελετών 

της Ακαδημίας Αθηνών


Την Τετάρτη 7 Νοεμβρίου 2108, παρουσία του Πρέσβη και Διπλωματών της Κυπριακής Δημοκρατίας, σημαντικών και εξεχουσών προσωπικοτήτων των ελληνικών Γραμμάτων και άλλων εκπροσώπων της ελληνικής Πολιτείας, πραγματοποιήθηκε στην Ακαδημία Αθηνών, εκδήλωση τιμητικής αναφοράς για το έργο του Λαογράφου της Κύπρου Νέαρχου Κληρίδη. Η εκδήλωση διοργανώθηκε από το Πολιτιστικό Ίδρυμα Νέαρχος Κ. Κληρίδης σε συνεργασία με το Σπίτι της Κύπρου. 


Την εκδήλωση προλόγισε και συντόνισε η δημοσιογράφος, υπ. Διδάκτωρ του Πανεπιστημίου Κύπρου, κ. Άννα Σταφιδά.


Χαιρετισμό απηύθυνε ο Πρόεδρος της Ακαδημίας Αθηνών  κ. Αντώνιος Κουνάδης τον οποίο ανέγνωσε η δρ Αικατερίνη Καμηλάκη . 


Μίλησαν ο κ. Κώστας Κληρίδης, Πρόεδρος του Πολιτιστικού Ιδρύματος Νέαρχος Κ. Κληρίδης, Γενικός Εισαγγελέας της Κυπριακής Δημοκρατίας, ο δρ Χρίστος Κληρίδης, Αντιπρόεδρος του Ιδρύματος, Πρόεδρος του Τμήματος Νομικής του Πανεπιστημίου Frederick, ο κ. Πέτρος Παπαπολυβίου, Αναπληρωτής Καθηγητής του Πανεπιστημίου Κύπρου, Διευθυντής του Ιδρύματος και η δρ Αικατερίνη Καμηλάκη, πρώην Διευθύντρια του Κέντρου Λαογραφίας της Ακαδημίας Αθηνών.

